เวลาตื่นนอน จะรู้สึกว่าปากแห้ง ลิ้นแห้งมาก ทั้งที่ไม่ได้นอนกรน หรือจะเป็ยเพราะนอนอ้าปากไม่รู้ตัว เครียดมากคับ จะเป็นอะไรมั้ยคับ
สวัสดีค่ะ อาการปากแห้งลิ้นแห้ง เกิดได้จากหลายสาเหตุ ได้แก่- ร่างกายขาดน้ำ ซึ่งในตอนนอน ร่างกายเราย่อมไม่ได้ดื่มน้ำ อาการปากแห้ง ลิ้หนแห้ง หรือคอแห้ง จึงอาจพบได้ในตอนเช้าที่ตื่นนอนเป็นปกติ แต่หากเกิดตลอดทั้งวัน แสดงว่าอาจเกิดจากการดื่มน้ำน้อยไป หรือเสียเหงื่อมากไป- การหายใจทางปาก หรือนอนอ้าปาก และโดยเฉพาะการนอนตากพัดลม หรือโดนลมจากเครื่องปรับอากาศโดยตรง- การสูบบุหรี่ และการดื่มแอลกอฮอล์- ผลข้างเคียงจากยา เช่น ยาแก้แพ้ ยาลดน้ำมูก ยาคลายกล้ามเนื้อ ยาลดความดันโลหิตบางชนิด ยาขับปัสสาวะ ยากันชัก ยารักษาโรคพาร์กินสัน ยารักษาอาการทางจิต เป็นต้น รวมถึงสารเสพติดชนิดต่างๆส่วนสาเหตุอื่นๆ นั้นพบได้น้อย เช่น- โรคของต่อมน้ำลาย เช่น มีต่อมน้ำลายอักเสบเรื้อรังจากโรคภูมิแพ้ตนเองบางอย่าง เช่น Sjogren's syndrome- การมีโรคประจำตัวบางอย่าง เช่น โรคหลอดเลือดในสมอง โรคพาร์กินสัน โรคอัลไซเมอร์ โรคเบาหวาน โรคซิสติกไฟโบรซิส เป็นต้น- การฉายรังสีรักษาบริเวณศีรษะและลำคอ และยาเคมีบำบัดบางชนิดหากอาการปรากฏเฉพาะตอนเช้าที่ตื่นนอน ก็เพียงแค่ดื่มน้ำในตอนเช้าให้มากๆ หลีกเลี่ยงการนอนจ่อลมจากพัดลมหรือเครื่องปรับอากาศโดยตรงหากอาการเป็นต่อเนื่องที้งวัน ให้พยายามดื่มน้ำมากๆ และจิบน้ำบ่อยๆ เคี้ยวหมากฝรั่งที่ไม่มีน้ำตาลเพื่อกระตุ้นการหลั่งน้ำลาย หลีกเลี่ยงการทานอาหารรสจัด โดยเฉพาะเผ็ดจัดและหวานจัด รวมถึงลดอาหารหวาน งดการดื่มเครื่องดื่มที่มีแอลกอฮอล์ งดสูบบุหรี่ ดูแลสุขภาพในช่องปากให้สะอาด โดยการบ้วนปากหรือแปรงฟันหลังอาหารทุกครั้ง ไม่ใช้น้ำยาบ้วนปากที่มีส่วนผสมแอลกฮอล์ หรือบ้วนแล้วมีอาการแสบปากมาก เป็นต้นหากได้ลองปฏิบัติตัวแล้ว แต่ยังคงมีอาการปากแห้ง ลิ้นแห้งมากอยู่ แนะนำให้ไปพบแพทย์เพื่อตรวจเพิ่มเติมค่ะ